OpenLLM-France/wikimedia huggingface dataset:
# Mayumi Azuma

Mayumi Azuma (東 まゆみ, Azuma Mayumi), nascuda el 24 d'abril de 1975, és una mangaka japonesa que és la creadora del manga (en procés) Elemental Gelade, que fou adaptat a una sèrie d'animació de 26 episodis, i del manga spinoff Elemental Gelade: Flag of Blue Sky. També és coneguda per crear l'adaptació a manga de Star Ocean: The Second Story basada en el videojoc.
Abans que la seua carrera prenguera vol, començà treballant com assistant del mangaka Kozue Amano, creador de Aria.

## Treballs

* Manga
** Enix
*** Night Walker! (ナイトウォーカー!) (1995 - 1996, Monthly Shōnen GagOh!)
*** Get! ((漫画)) (1999, Monthly Shōnen Gangan)
*** Vampire Savior: Tamashii no Mayoigo (ヴァンパイア セイヴァー ～魂の迷い子～) (1997 - 2001, Monthly Gangan WING)
*** Star Ocean: The Second Story (スターオーシャン セカンドストーリー) (1999 - 2001, Monthly Shōnen Gangan)
** Mag Garden
*** Elemental Gelade (エレメンタル ジェレイド) (2002 - present, Monthly Comic Blade)
*** Elemental Gelade: Flag of Blue Sky (蒼空の戦旗) (2003 - present, Comic Blade Masamune)
* Videojoc
** Star Ocean: Blue Sphere

## Enllaços externs

* Pàgina web oficial de Mayumi Azuma 'AZUMA-YA' Arxivat 2007-07-06 a Wayback Machine. (japonès)
# Bartomeu Ferrà

«Bartomeu Ferrà» té aquests significats:
* Bartomeu Ferrà i Perelló (1843 — 1924), mestre d'obres, escriptor i arqueòleg mallorquí.
* Bartomeu Lluís Ferrà i Juan (1883 — 1946), pintor mallorquí, fill de l'anterior.
# Robertson Karoo

Robertson Karoo és un tipus de vegetació semiàrida, restringida a seccions de la vall del riu Breede, a la província del Cap Occidental de Sud-àfrica. És un subtipus de Karoo suculent (geogràficament una extensió del "Petit Karoo") i es caracteritza pel domini de les espècies de plantes suculentes, i per diverses plantes i animals endèmics.

## Localització i extensió

Aquest tipus de vegetació creix en diverses zones grans de la vall del riu Breede, a la província del Cap Occidental de Sud-àfrica. Creix a la zona entre Worcester al nord-oest, Ashton a l'est i les muntanyes de Riviersonderend al sud.

## Paisatge i clima

El paisatge típic de Robertson Karoo consisteix en turons baixos i planícies cobertes de petita vegetació suculenta, que normalment creix en sòls rocosos a base d'esquistos. El clima és semiàrid a causa que la regió es troba a l'ombra pluvial de les grans serralades del sud-oest, però les precipitacions solen produir-se principalment a l'hivern.
Aquest tipus de vegetació té un gran nombre d'espècies endèmiques i diversos gèneres endèmics.

## Algunes espècies de plantes associades

* Aloe microstigma
* Haworthia pumila
* Cotyledon orbiculata
* Gasteria disticha
* Astroloba rubriflora
* Conophytum ficiforme
* Euphorbia burmannii
* Euphorbia mauritanica var. corallothamnus (dominant als típics "turons" elevats)
* Crassula rupestris
* Ruschia caroli
* Euclea undulata
* Helichrysum hamulosum
* Stapelia paniculata subsp. scitula
* Eriocephalus africanus
* Eriospermum bayeri
* Eriospermum bowieanum
* Stayneria spp. (gènere endèmic)
* Brianhuntleya spp. (gènere endèmic)
* Drosanthemum spp.
* Pelargonium spp.

## Algunes espècies animals associades

* Aloeides lutescens (endèmica)
* Bradypodion gutturale (endèmica)

## Referències

* ↑ «The Robertson Karoo as pastural area | JGV | African Journal of Range and Forage Science». ajol.info. [Consulta: 23 desembre 2020].
* ↑ «WWF article sobre els tipus de vegetació de Robertson». Arxivat de l'original el 2014-11-03. [Consulta: 22 maig 2021].

## Vegeu també

* Karoo

## Enllaços externs

* Àrea total i localització de Robertson Karoo
# Krzeszowice

Krzeszowice és una ciutat del sud de Polònia situada a la voivodia de la Petita Polònia des de l'any 1999, anteriorment a la Voivodia de Cracòvia (1975-1998). El 2023 tenia 32.142 habitants.

## Referències

* ↑ «Poland: Lesser Poland Voivoideship (Counties and Communes)» (en anglès), 14 maig 2024. [Consulta: 18 maig 2024].
# Hachis parmentier

El hachis parmentier és una especialitat gastronòmica francesa. En la seva versió tradicional es un gratinat de capes de puré de patates, intercalades amb carn picada de bou crua o prèviament guisada o bé peix cuit, ceba, julivert i un ou. Algunes variants d'aquest plat porten carn de pollastre. El mot hachis (que significa picat, esmicolat) denomina la característica principal d'aquest plat: que els ingredients estan esmicolats.
El plat deu el seu nom al nutricionista Antoine-Augustin Parmentier que va promocionar el consum de la patata, importada a Europa des de feia poc temps d'Amèrica, i que no gaudia de molta acceptació. Convençut del seu valor nutricional per a combatre l'escassetat d'aliments en una època de fam, l'hi va donar a provar al mateix rei Lluís XVI de França. Frédéric Zégierman, periodista gastronòmic especialitzat, va escriure «el hachis parmentier va néixer a París. Troba la seva noblesa en moltes cerveseries de la capital que reprodueixen l'antic plat basat en puré de patates i carn picada. Alguns cuiners innoven introduint nous vegetals i herbes».
Atès que permet aprofitar les restes de carn de qualsevol guisat és una recepta estesa universalment, n'existeixen diverses variants com ara el pâté chinois (que inclou blat de moro i es consumeix al Quebec i Nova Brunswick) o el shepherd's pie i el cottage pie britànics que porten, a més, una base de verdures.

## Vegeu també

* Shepherd's pie

## Referències

* 1 2 «Le hachis Parmentier» a keldelice.com
* ↑ Ausguste Escoffier. Le Guide Culinaire
* ↑ "Guy Savoy. La cucina di casa di un grande chef", G.R.H. S.p.A., 2004
* ↑ Concise Oxford English Dictionary, 11th Edition
* ↑ Robert-Collins. Dictionnaire Français-Anglais Anglais-Français, Nouvelle Édition
# Ielanda

Ielanda (en rus Еланда) és un poble de la República de l'Altai, a Rússia. El 2016 tenia 154 habitants. Es troba a la vall del riu Katun, a 26 km al sud de Txemal, la seu administrativa de la província.

## Referències

* ↑ «Оценка численности постоянного населения Республики Алтай по населённым пунктам за 2012-2016 годы». Arxivat de l'original el 2019-03-04. [Consulta: 24 setembre 2018].
* ↑ Расстояние от Еланды до Чемала
# Nossa Senhora da Oliveira

Nossa Senhora da Oliveira és un antic monestir al nucli antic de Guimarães, Portugal.
Fundat per Alfons Henriques, l'església fou restaurada per Joan I en agraïment a la Verge per la seva victòria a la batalla d'Aljubarrota. La torre manuelina és del 1515.
Davant la porta principal hi trobem el Padrão do Salado, un petit temple gòtic del segle xiv amb quatre arcs ogivals que allotjen una creu. Explica la llegenda que una olivera fou trasplantada a aquest lloc per alimentar la làmpada de l'altar amb el seu oli, però es va pansir. El 1342, el comerciant Pedro Esteves hi va posar un creu sobre l'arbre que tot seguit va reverdejar.
Va ser modernitzada en nombroses ocasions pel que el seu estil és una mica indefinit. Destaca un imponent campanar del segle xiii. L'interior és força nu.

## Referències

* 1 2 «Fitxa de Nossa Senhora da Oliveira» (en portuguès). Inventari del Patrimoni Arquitectònic de Portugal.
# Hafiz-i Abru

Abd-Al·lah ibn Luft Al·lah ibn Abd-ar-Raixid, conegut pel làqab de Hafiz-i Abru (? - 1430), fou un historiador persa de l'època timúrida (Tamerlà i Xah Rukh). Va escriure un llibre sobre geografia de Pèrsia i tres continuacions de llibres d'història com la d'at-Tabarí i la Jami at-tawàrikh de Raixid-ad-Din amb la continuació dels esdeveniments de l'Azerbaidjan i l'Iraq Arabí. També va escriure la història de la dinastia kart, dels sarbadàrides, i la història del regnat de Xa Rukh. L'altra obra seva destacada fou la Majma at-Tawàrikh, crònica universal en quatre volums.

## Bibliografia

* Enciclopèdia de l'Islam, III, 59-60
* Maria Eva Subtelny i Charles Melville, «ḤĀFEẒ-E ABRU» a Encyclopaedia Iranica
# Membre inferior

El membre o extremitat inferior inclou la cintura pelviana, la natja, el maluc, la cuixa, el genoll, la cama, el turmell i el peu (amb el taló i els dits).

## Regions

Cada membre inferior és compost de diverses parts principals:
* La cintura pelviana o pelvis. Es un gran anell ossi que està format per l'os sacre en la regió posterior i els ossos coxals dret i esquerre. Els dos últims s'uneixen per davant amb una articulació especial (símfisi del pubis) que tanca l'anell.
* Cuixa: Al seu interior hi ha un únic i gran os: el fèmur.
* Genoll: És la zona d'unió entre la cuixa i la cama.
* Cama: Formada per dos ossos i diversos músculs. Els ossos són la tibia i la fíbula. La cama té dues regions: l'anterior anomenada canyella i la posterior anomenada panxell.
* Turmell: Regió d'unió entre la cama i el peu.
* Peu, format per tres segments:
** Tars
** Metatars
** Falange

## Ossos

Els ossos que componen el membre inferior són els següents:
* Anca
** coxal
** Sacre
* Cuixa
** Coxal
** Fèmur
** Ròtula
* Cama
** Tíbia
** Peroné o Fíbula
* Peu
** Astràgal
** Calcani
** Escafoide
** Cuboide
** Primer cuneïforme
** Segon cuneïforme
** Tercer cuneïforme
** Metatarsians
** Falanges

## Articulacions

* Maluc, Anca o Coxofemoral. Format per l'os coxal i el cap del fèmur.
* Genoll. Està format per dues articulacions diferents:
** Articulació femurotibial. Formada pel fèmur i la tíbia.
** Articulació femuropatelar. Formada pel fèmur i la ròtula.
* Turmell. Està format per dues articulacions:
** Articulació tibioperonoastragalina. Constituïda per la tíbia, el peroné i l'astràgal. És l'articulació principal del turmell.
** Articulació tibioperonea. Té importància secundària.
* Peu. En el peu hi existeixen diverses articulacions que posen en contacte els diferents ossos que el componen.
** Articulació astràgalo-calcània. Relaciona l'os Astràgal amb el calcani.
** Articulació astrágalo-navicular. Posa en contacte l'astràgal amb l'os navicular del peu.
** Articulació calcáneo-cuboidea. Relaciona l'os calcani amb el cuboide.
** Articulacions tarsometatarsianes. Articula els ossos del tars amb els del metatars.
** Articulacions metatarso-falàngiques. Relaciona els metatarsians amb la primera falange dels dits.
** Articulacions interfalàngiques proximals. S'estableix entre la primera i la segona falange dels dits.

## Vegeu també

* Tronc
* Membre superior

## Referències

* 1 2 Tortora - Derrickson. Principios de anatomía y fisiología, 11ª edició (2006). ISBN 968-7988-77-0. Consultat el 13 d'abril de 2010
# Bartomeu Fabrés i Anglada

Bartomeu Fabrés i Anglada (Mataró, 1902 - Gavà, 1936) va ser un metge i polític català. Llicenciat en medicina i cirurgia per la Universitat de Barcelona, en acabar va començar a exercir a Begues i, poc després, a Gavà. En aquest municipi es va implicar a la societat Cafè del Centre de la qual va sorgir, el 1930, el Foment Català Republicà, entitat adherida a Acció Catalana. Fabrés es va presentar a les eleccions suplementàries del 31 de maig del 1931 pel Foment Català Republicà (que en aquells moments s'havia adherit a Esquerra Republicana) i va esdevenir primer tinent d'alcalde de l'Ajuntament de Gavà, responsabilitat per la qual va ser reelegit a les eleccions del 1934. El 1936 va passar a ser alcalde en renunciar-hi Cristòfor Solé. Va morir assassinat el setembre del 1936.

## Referències

* 1 2 3 4 «Galeria de metges catalans». [Consulta: 14 febrer 2015].

## Enllaços externs

* Bartomeu Fabrés a memòriaesquerra.cat
# LAV Madrid-Extremadura-Lisboa

LAV Madrid-Extremadura-Lisboa :
La LAV Madrid-Extremadura-Lisboa o LAV Madrid - Extremadura - Frontera portuguesa és una línia d'alta velocitat de la península Ibèrica que connectarà les ciutats espanyoles de Madrid, Càceres, Mèrida i Badajoz (Extremadura) amb la ciutat portuguesa de Lisboa.

## Referències

* ↑ «Fomento licita los proyectos de dos tramos del acceso ferroviario a Mérida» (en castellà). Adif, 18-03-2010. Arxivat de l'original el 2011-05-23. [Consulta: 4 maig 2011].
# Hachiville

Hachiville (en luxemburguès: Helzen; alemany: Helzingen) és una vila de la comuna de Wincrange, situada al districte de Diekirch del cantó de Clervaux. Està a uns 57 km de distància de la ciutat de Luxemburg.

## Història

Hachiville era una comunna fins a l'1 de gener de 1978 quan es va fusionar amb altres pobles per formar la nova comuninade Wincrange.

## Referències

* ↑ «Hachiville». [Consulta: 24 setembre 2015].
* ↑ «Mémorial n° 70 du 1er décembre 1977». Arxivat de l'original el 2012-04-15. [Consulta: 24 setembre 2015].
# Storm Warning

Storm Warning és una pel·lícula estatunidenca dirigida per Stuart Heisler, estrenada el 1951.

## Argument

Marsha Mitchell, una model, s'atura en una ciutat del sud per veure la seva germana que s'ha casat amb un home del Ku Klux Klans. Marsha veu que el KKK comet un assassinat i el Fiscal Burt Rainey com porta els criminals a la justícia.

## Repartiment

* Ginger Rogers: Marsha Mitchell
* Ronald Reagan: Burt Rainey
* Doris Day: Lucy Rice
* Steve Cochran: Hank Rice
* Hugh Sanders: Charlie Barr
* Lloyd Gough: Cliff Rummel
* Raymond Greenleaf: Faulkner
* Ned Glass: George Athens
* Paul E. Burns: Frank Hauser
* Walter Baldwin: Coronel Bledsoe
* Lynn Whitney: Cora Athens
* Stuart Randall: Walt Walters
* Sean McClory: Shore
# Haflinger

La raça Haflinger o Avelignese és una raça de cavalls desenvolupada a final del segle xix a Àustria i Itàlia.
Es tracta d'un cavall petit i robust molt adaptat a marxar per la muntanya.

## Característiques

L'alçada pot variar entre 137 cm i 152 cm. El pelatge és sempre alatzà amb cua i crinera blanques. La tonalitat del pelatge pot ser des de relativament clara fins a matisos més foscos. Les variants daurades són freqüents i s'assemblen als pelatges palomino (però no ho són en absolut). Alguns Haflinger mostren la característica o patró pangaré (panxa de tonalitat més clara que el cos).

### Estalons

Tots els Haflinger provenen de l'estaló Follie que fou el fundador de la raça actual. Hi ha set línies genealògiques basades en set cavalls llavorers descendents de Follie (nat el 1874).

## Història

Els orígens de la raça actual són remots. El segle xix fou molt influïda pel semental àrab El-Bedavi, pare de Follie.

## Vegeu també

* Haflinger (automòbil)
# Mesquita d'Ortaköy

La mesquita d'Ortaköy o mesquita de Mecidiye (oficialment en turc Büyük Mecidiye Camii, Gran Mesquita Imperial del Soldà Abdülmecid), és situada a la riba dreta del Bòsfor, al port del barri d'Ortaköy, a Istanbul (Turquia).
La mesquita original fou construïda al segle xviii. L'actual era ordenada pel soldà Abdülmecid i fou construïda entre 1854 i 1856. Els seus arquitectes foren el pare i fill armenis Garabet Amira Balyan i Nigoğayos Balyan, que la dissenyaren en estil neobarroc.
Els reflexos canviants del Bòsfor brillen sobre les finestres àmplies i altes de la mesquita.
# Barraca XXXIV (Aiguamúrcia)

La Barraca XXXIV és una obra d'Aiguamúrcia (Alt Camp) inclosa a l'Inventari del Patrimoni Arquitectònic de Catalunya.

## Descripció

És un aixopluc inserit en un marge. Té una fondària interior de 1'23m i un amplada de 2'80m amb una alçada de 2'47m.
Està cobert amb una falsa cúpula que tanca amb un nus.
En el seu interior hi podrem veure una menjadora, aquest fet junt a les seves reduïdes dimensions ens dona a entendre que és essencialment un aixopluc per a l'animal sigui la mula o la sumera.
La singularitat d'aquesta construcció és precisament la de ser un aixopluc per l'animal inserit en un marge. Característica ben poc usual.

## Referències

* 1 2 3 4 «Barraca XXXIV». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 20 agost 2018].
# Roc Gros de Coma d'Or

El Roc Gros de Coma d'Or és una muntanya de 2.579,2 m d'altitud situada al Massís del Carlit, en el límit dels termes comunals de Portè, de la comarca de l'Alta Cerdanya, a la Catalunya del Nord, i de Merens, del parçan del Sabartès, pertanyent al País de Foix.
Està situat a la zona nord-oriental del terme comunal de Portè. És a prop al sud-oest del Puig de Coma d'Or, a ponent del Pic de Cortal Rossó i a llevant de l'Estany de Coma d'Or.
És destí freqüent de moltes de les rutes d'excursionisme o d'esquí de muntanya del Massís del Carlit.

## Referències

* ↑ Equivalent occità a la comarca catalana.
* ↑ El Roc Gros de Coma d'Or en els ortofotomapes de l'IGN
# Kunje

Kunje és una comuna del municipi de Kuito, a la província de Bié, a Angola. és coneguda per ser el lloc de naixement del president d'UNITA Isaías Samakuva. Com a conseqüència de la Guerra Civil angolesa també hi ha un nombre considerable de mines terrestres sense explotar.

## Referències

* ↑ «Comuna do Kunje tem novo cemitério» (en portuguès). ANGOP.com, 11-11-2009. [Consulta: 22 març 2016].
# Harry Dexter White

Harry Dexter White (Boston, Massachusetts, 9 d'octubre de 1892 – Fitzwilliam, New Hampshire, 16 d'agost de 1948) va ser un economista nord-americà, director del Departament del Tresor dels Estats Units, que va participar en la conferència de Bretton Woods. White va redactar el primer esborrany del Fons Monetari Internacional, una setmana després de l'atac japonès a Pearl Harbor.
L'agost de 1948 White es va veure obligat a testificar i a defensar la seva reputació davant el Comitè d'Activitats Anti-americanes, HUAC per les sigles en anglès. Tres dies després de testificar, va morir d'un atac de cor a la seva residència d'estiu a FitzWilliam, New Hampshire. Diverses fonts, inclòs el FBI i els arxius soviètics, assenyalen que White va passar informació estatal secreta a la Unió Soviètica.

## Referències

* ↑ Dieterle, David A. «White, Harry Dexter». A: Economics: The Definitive Encyclopedia from Theory to Practice (4 vols.). Abc-clio, 2017, p. 446-447. ISBN 978-0-313-39708-0 [Consulta: 27 març 2019].
# Ievdokia Stréixneva

Ievdokia Lukiànovna Stréixneva (en rus: Евдоки́я Лукья́новна Стре́шнева) va néixer l'any 1608 i va morir a Moscou el 18 d'agost de 1645. Era una noble russa que esdevingué tsarina en casar-se amb Miquel I de Rússia, el primer tsar de la Dinastia Romànov. Era filla de Lukian Stréixnev (1582-1650) i Anna Konstantínovna (1584-?).
Ievdoquia va haver de suportar moments molt difícils a la cort imperial russa. Va viure sempre sota la rígida autoritat de la seva sogra Ksénia Xestova, que tenia una poderosa influència i era present en totes les decisions de la Cort. A més totes dues compartien el confessor i el secretari, i va ser la seva sogra qui escollí els tutors dels seus fills. De fet, Ievdoquia tenia ben poca influència sobre el seu marit.

## Matrimoni i fills

El 5 de febrer de 1626 es va casar a Moscou amb Miquel I de Rússia (1596-1645), fill de Fiódor Nikítitx Romànov (1553-1633) i Ksénia Xestova (1565-1631). El matrimoni va tenir deu fills:
* Irina (1627-1679).
* Pelagueia (1628-1629).
* Aleix (1629-1676), Tsar de Rússia, casat primer amb Maria Miloslàvskaia (1625-1669), i després amb Natàlia Naríxkina (1651-1694).
* Anna (1630-1692).
* Marfa (1631-1633).
* Ivan (1633-1639).
* Sófia (1634-1636).
* Tatiana (1636-1706).
* Ievdoquia, nascuda morta el 1637.
* Vassili, nascut mort el 1639.
# Healdsburg

Healdsburg és una població dels Estats Units a l'estat de Califòrnia. Segons el cens del 2000 tenia 10.722 habitants.

## Demografia

Segons el cens del 2000, Healdsburg tenia 10.722 habitants, 3.968 habitatges, i 2.702 famílies. La densitat de població era de 1.101 habitants/km².
Dels 3.968 habitatges en un 33% hi vivien nens de menys de 18 anys, en un 52,2% hi vivien parelles casades, en un 11,4% dones solteres, i en un 31,9% no eren unitats familiars. En el 25,9% dels habitatges hi vivien persones soles el 12,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,69 i el nombre mitjà de persones que vivien en cada família era de 3,23.
Per edats la població es repartia de la següent manera: un 26% tenia menys de 18 anys, un 8,9% entre 18 i 24, un 26,5% entre 25 i 44, un 24,5% de 45 a 60 i un 14,1% 65 anys o més.
L'edat mediana era de 37 anys. Per cada 100 dones de 18 o més anys hi havia 90,8 homes.
La renda mediana per habitatge era de 48.995 $ i la renda mediana per família de 55.386 $. Els homes tenien una renda mediana de 38.977 $ mentre que les dones 32.015 $. La renda per capita de la població era de 22.245 $. Entorn del 6,6% de les famílies i el 9,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Healdsburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Healdsburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Miguel Ángel Bustillo Lafoz

Miguel Ángel Bustillo Lafoz (Saragossa, Aragó 9 de setembre de 1946 - Reus, Baix Camp, 3 de setembre de 2016) fou un futbolista aragonès de les dècades de 1960 i 1970. Va jugar al Reial Saragossa, FC Barcelona i CD Málaga. Era un davanter promesa que va fitxar pel Barça i el dia del seu debut en el Bernabeu, va ficar dos gols pels blaugranes i va rebre una entrada del defensa del Real Madrid Pedro de Felipe, que li va deixar quasi inactiu, i no va poder tornar jugar al mateix nivell.

## Trajectòria

Va començar a destacar al Reial Saragossa, fet que propicià el seu fitxatge el FC Barcelona el 1969. Amb el Barça jugà tres partits i marcà dos gols, ambdós enfront del Reial Madrid, en un partit en el qual fou lesionat pel jugador del Madrid Pedro de Felipe. Després de la lesió, el jugador no tornà a al nivell futbolístic anterior, que l'havia portat a jugar cinc partits amb la selecció espanyola, mentre jugava al Saragossa. El 1972 fitxà pel CD Málaga on acabà la seva carrera. Ja retirat, torna a Catalunya i s'instal·la a Vilafortuny, Cambrils, com hoteler a la Costa Daurada.

## Palmarès

* Copa espanyola:
** 1971

## Referències

* ↑ «Miguel Ángel Bustillo, exjugador del FC Barcelona, mor als 69 anys». Esports3, 03-09-2016 [Consulta: 4 setembre 2016].
* ↑ Arxivat 2016-09-17 a Wayback Machine.Mor l'exdavanter blaugrana Miguel Ángel Bustillo, als 69 anys]a El mon 03/09/2016
* ↑ «Fitxa del jugador». losblanquillos.com. Arxivat de l'original el 2014-12-10. [Consulta: 1r abril 2015].
* ↑ «Homenaje en Salou». peregranados.es. [Consulta: 1r abril 2015].
* ↑ «Fitxa a blaugranas.com». blaugranas.com. [Consulta: 1r abril 2015].
* ↑ «Todo sobre la selección española». Félix Martialay. [Consulta: 1r abril 2015].
* ↑ http://modestino.blogspot.com.es/2011/09/el-mejor-delantero-de-la-cantera.html

## Enllaços externs

* Perfil a BDFutbol
* Vídeo lesió Bustillo
# Barraca del camí del Masot II

La Barraca del camí del Masot II és una obra del Pla de Santa Maria (Alt Camp) inclosa a l'Inventari del Patrimoni Arquitectònic de Catalunya.

## Descripció

És aquest un conjunt arquitectònic de dues barraques geminades. La de l'esquerra presenta una certa casella, que finalitza en entrar en contacte amb la de la seva veïna. El conjunt és força irregular tot i que presenta formes força circulars. La seva orientació és sud.
A l'esquerra de la construcció hi ha un paravents amb una menjadora. Les falses cúpules de les dues construccions tanquen amb una llosa, la de l'esquerra a 3'20m d'alçada. La de la dreta a 2'80m.
La construcció de l'esquerra interiorment és circular amb un diàmetre de 2'725m. La de la dreta és més quadrada i mesura 2'30m de fondària per 2'25m d'amplada. Aquesta presenta a més un armari o amagatall. Els interiors d'ambdues construccions estan molt rejuntats amb fang.

## Referències

* 1 2 3 «Barraca del camí del Masot II». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 agost 2018].